স্টাফ রিপোর্টার : হেরে যাওয়ার ভয়ে আওয়ামী লীগ আগামী জাতীয় নির্বাচন বানচালের ষড়যন্ত্র করতে পারে মন্তব্য করে নেতাকর্মীদের সতর্ক দৃষ্টি রাখার আহ্বান জানিয়ে বিএনপির স্থায়ী কমিটির সদস্য ব্যারিস্টার মওদুদ আহমদ বলেছেন, আওয়ামী লীগ ক্ষমতা হারাতে চাইবে না। কারণ তারা যে অন্যায় করেছে সবকিছু ধরা পড়ে যাবে। সে ভয়ে তারা নির্বাচন বানচাল করতে পারে। তাই আমাদের সতর্ক দৃষ্টি রাখতে হবে। গাজীপুর সিটি কর্পোরেশন নির্বাচনের অবস্থা দেখে বাকী সিটিতে নির্বাচনে অংশ নেওয়ার সিদ্ধান্ত নেওয়া হবে বলেও জানান তিনি।